stanford-oval/wikipedia huggingface dataset:
Riddick Bowe
Nyrkkeilyura > Mestaruuden jälkeen

Menetettyään mestaruutensa Bowe kärsi pahoin ylensyöntiongelmastaan. Elokuussa 1994 hän otteli huomattavasti pienikokoisempaa Buster Mathis Jr.:a vastaan ja löi tätä maassa vastoin sääntöjä, minkä johdosta ottelun tuomioksi tuli No Contest. Saman vuoden joulukuussa hän löi Larry Donaldia jo WBC-liiton Continental Americas -titteliottelua edeltäneessä lehdistötilaisuudessa. Itse ottelun hän voitti kaikin tuomariäänin. Seuraavan vuoden marraskuussa hän kohtasi Herbie Hiden WBO-liiton (World Boxing Organization) mestaruusottelussa ja tyrmäsi tämän kuudennessa erässä. Hän puolusti titteliään Jorge Luis Gonzalezia vastaan myös kuudennen erän tyrmäyksellä.
Gonzalez-ottelun jälkeen Bowe kohtasi Holyfieldin tittelittömässä mutta odotetussa ottelussa. Holyfield löi Bowen kanveesiin, mutta hän nousi ylös ja tyrmäsi Holyfieldin kahdeksannessa erässä. Tämän jälkeen hän kohtasi New Yorkin Madison Square Gardenissa silloin vielä tappioitta olleen Andrew Golotan. Golota johti ottelua pisteissä, mutta löi Bowea kiveksille ja hänet hylättiin. Tapahtuma johti joukkotappeluun ottelupaikalla. Uusintakohtaamisessa Golota jälleen hallitsi tapahtumia, mutta joutui myös toistamiseen hylätyksi vyön alle suuntautuneiden iskujen takia. Ottelun jälkeen Bowe lopetti uransa ja värväytyi merijalkaväkeen, mistä hänet kuitenkin erotettiin.
Yli seitsemän vuotta lopettamisensa jälkeen Bowe palasi nyrkkeilykehiin. 25. syyskuuta 2004 hän voitti Marcus Rhoden. Lisäksi hän otteli 7. huhtikuuta 2005 Billy Zumbrunia vastaan ja voitti kymmeneräisen ottelun hajaäänituomiolla. Saman vuoden lokakuussa hän teki henkilökohtaisen konkurssin.
Bowe jatkoi uraansa 13. joulukuuta 2008. Kamppailussa hän voitti Gene Pukallin tuomariäänin täysien erien jälkeen. Bowe - Pukall kamppailu oli Volodymyr Klytško - Hasim Rahman kamppailun esiottelu.
Bowen valmentajana on toiminut useita huippuiskijöitä valmentanut Eddie Futch.
Aiheesta muualla

Ammattilaisottelutilastot BoxRec-tietokannassa
Cyber Boxing Zone
Koukkuvesikirppu

| Koukkuvesikirppu |
| --- | --- |
 Kuvassa ylempänä koukkuvesikirppu (kokonaispituus 10 mm).  Alempana sisävesien Bythotrephes longimanus.
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kidusjalkaiset Branchiopoda
Lahko::  Diplostraca
Alalahko::  Vesikirput Cladocera
Osalahko::  Onychopoda
Heimo::  Cercopagidae
Suku::  Cercopagis
Laji::  pengoi
Kaksiosainen nimi
 Cercopagis pengoi  (Ostroumov, 1891) 
Katso myös
   Koukkuvesikirppu Commonsissa 
Infobox OKVirheellinen NIMI-arvo: 
Koukkuvesikirppu (Cercopagis pengoi) on Mustanmeren ja Kaspianmeren alueelta peräisin oleva äyriäislaji, joka on vieraslajina levinnyt Itämereen ja Pohjois-Amerikan järviin 1990-luvulla. Lajista käytettiin aiemmin nimeä petovesikirppu.
Koukkuvesikirppu on ulappa-alueen planktonäyriäinen, jonka ruumiin koko on alle 2 mm, mutta jolla on jopa 1 cm:n pituinen pyrstöpiikki, jonka päässä on luonteenomainen S:n muotoinen koukku. Koukuistaan eläimet tapaavat takertua toisiinsa ja muihin esineisiin. Itämeressä ne ovat aiheuttaneet vaivaa ja vahinkoa kalastukselle takertuessaan suurin joukoin liisterimäisenä massana verkkoihin ja muihin pyydyksiin ja liaten ne. Tulokaslaji on myös muuttanut Itämeren ravintoketjua. Se syö muita pienempiä planktereita ja toisaalta siitä on tullut uusi tärkeä ravintokohde muun muassa silakalle.
Alkuperäisellä elinalueellaan koukkuvesikirppu elää 0–17 promillen suolapitoisuudessa. Muiden vesikirppujen tapaan se lisääntyy sekä suvullisesti että neitseellisesti. Se levisi ensin joihinkin Itä-Euroopan jokien tekojärviin. Itämeressä se havaittiin ensi kertaa Riianlahdessa ja Suomenlahdessa vuonna 1992, ja vuoteen 2002 mennessä se oli levinnyt lähes koko Pohjois-Itämereen. Samoihin aikoihin se levisi myös Pohjois-Amerikan Suuriin järviin ja niiden lähivesistöihin. Sen oletetaan levinneen ensisijaisesti laivojen painolastivesien mukana. Aiheuttamiensa vahinkojen takia koukkuvesikirppu on luettu yhdeksi maailman 100 pahimmasta vieraslajista.
Kortelampi (Mikkeli, Ruhalanniemi)

| Kortelampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°36′39″N, 26°59′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Mustajärveen 
Järvinumero:  14.922.1.045
Mittaustietoja
Pinnankorkeus:  128,1 m  
Pituus:  450 m  
Leveys:  150 m  
Rantaviiva:  1,088 km  
Pinta-ala:  4,072 ha  
Saaria:  ei saaria 
 fiKortelampi 
Kortelampi  on Etelä-Savossa Mikkelissä  Ruhalanniemen lähellä sijaitseva lampi.
Maantietoa

Lampi on 450 metriä pitkä, 150 metriä leveä, ja sen pinta-ala on 4,1 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 128,1 metriä mpy.
Saale

| Saale |
| --- | --- |
 Kartta Saalesta ja Muldesta
Alkulähde:  Fichtelgebirge
Laskupaikka:  Elbe
Maat:   Saksa
Pituus:  413 km
Alkulähteen korkeus:  728 m
Valuma-alue:  23 719 km²

Saale on Elben 413 kilometriä pitkä sivujoki, joka virtaa Saksassa Baijerin, Thüringenin ja Saksi-Anhaltin osavaltioissa. Se virtaa Jenan ja Hallen kaupunkien läpi. Se yhdistyy Elbeen Magdeburgin eteläpuolella. Saalen alajuoksulla on hedelmällistä maata, jossa viljellään vehnää, ohraa ja sokerijuurikasta.
Aiheesta muualla

Kuvia tai muita tiedostoja aiheesta Saale Wikimedia Commonsissa
Korson Palloseura

| Korson Palloseura |
| --- | --- |
Perustettu:  1980
Kaupunki:   Vantaa, Suomi
Sarja:  Seiska
Infobox OKNimi-testi OK: 
Korson Palloseura ry (KOPSE) on Vantaalla Korson alueella toimiva jalkapalloseura, jonka perusti Aulis Joronen 28. syyskuuta 1980. Sitä oli perustamassa myös Eino Parikka. Vuoden 2021 lopussa seurassa oli noin 500 rekisteröityä pelaajaa  Seuran toimisto sijaitsee Korsossa (Tavitie 1), ja sillä oli vuonna 2022 kolme päätoimista työntekijää: toiminnanjohtaja, junioripäällikkö ja seuravalmentaja. KOPSE toimii jalkapallon keskusjärjestön Suomen Palloliiton alaisuudessa.
Korson Palloseuran miesten joukkue KOPSE/CRPS FC pelaa kaudella 2023 miesten seiskassa.
Toiminta-ajatus

Korson palloseuran tavoitteena on järjestää toimintaa kaikenikäisille ja -tasoisille pelaajille, sekä tarjota mahdollisuus monipuoliseen ja sosiaaliseen urheiluharrastukseen jalkapallon parissa. KOPSE on kasvattajaseura.
Peliasu ja logo

Korson Palloseuran värit ovat vihreä, valkoinen ja musta. Kotipelipaita on vihreä ja vieraspelipaita musta.
Kotikenttä

KOPSEN kotikenttä on Vantaalla Jokivarressa sijaitseva Aulis Aktia areena. Tekonurmikenttä on nimetty KOPSEn perustajajäsenen Aulis Jorosen mukaan. Valaistu tekonurmi valmistui syyskuussa 2017. Kenttää hallinnoi Kopse Tekonurmi Oy, joka on Korson Palloseura ry:n kokonaan omistama osakeyhtiö.
Seuran kasvatteja

Oliver Antman
Jarno Parikka
Linda Sällström
Aiheesta muualla

Seuran sivut
Rayman 3: Hoodlum Havoc

| Rayman 3: Hoodlum Havoc |
| --- | --- |

Kehittäjä:  Ubisoft Shanghai (Nintendo GameCube) Ubisoft Gameloft (N-Gage)
Julkaisija:  Ubisoft Gameloft (N-Gage) Feral Interactive (OS X)
Jakelija:  Nintendo eShop, GOG.com ja PlayStation Store
Tuottaja:  Ahmed Boukhelifa
Suunnittelija:  Michael Janod Michel Ancel
Säveltäjä:  Plume Leonard Fred Leonard Laurent Parisi
Pelisarja:  Rayman
Julkaistu:   21. helmikuuta 2003 Nintendo GameCube, Game Boy Advance EU 21. helmikuuta 2003 NA 2. maaliskuuta 2003 PlayStation 2, Xbox EU 14. maaliskuuta 2003 NA 17. maaliskuuta 2003 (PlayStation 2) 18. maaliskuuta 2003 (Xbox) Windows EU 21. maaliskuuta 2003 NA 24. maaliskuuta 2003 N-Gage EU 11. joulukuuta 2003 NA 21. tammikuuta 2004 OS X EU 2003 NA 2004 PlayStation Network, Xbox Live Arcade NA 20. maaliskuuta 2012 (PSN) 21. maaliskuuta 2012 (XBLA) EU 21. maaliskuuta 2012 
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: M PEGI: 3+
Alusta:  Nintendo GameCube, Game Boy Advance, PlayStation 2, Xbox, Microsoft Windows, N-Gage, OS X, PlayStation Network, Xbox Live Arcade
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK   : 
Rayman 3: Hoodlum Havoc on Ubisoftin ja Ubisoft Shanghain kehittämä sekä Ubisoftin julkaisema Rayman-pelisarjan kolmas tasohyppelypeli. Peli julkaistiin vuonna 2003 Nintendo GameCubelle, Game Boy Advancelle, PlayStation 2:lle, Xboxille, Microsoft Windowsille, N-Gagelle, OS X:lle sekä vuonna 2012 PlayStation Networkissa ja Xbox Live Arcadessa. Pelin Game Boy Advance -versiolle on julkaistu vuonna 2005 jatko-osa Rayman: Hoodlums’ Revenge.
Pelaaminen > Raymanin kyvyt

Rayman voi heitellä käsiään vapaasti ja näyttää kieltään niin että kärpäs-Hoodlum muuttuu tavalliseksi lumiksi.
Rayman pystyy erilaisten voimapesujauhepurkkien avulla muuttamaan kätensä erilaisiksi aseiksi. Nämä erikoiskyvyt kumminkin kestävät vain vähän aikaa.
Vihreä jauhe: Pyörre. Rayman pystyy nostamaan erillisia esineitä kuten pyörre-sieniä ja Hoodlumeita.
Punainen jauhe: Metallinyrkit. Raymanin kädet muuttuvat uskomattoman voimakkaiksi, ja hän pystyy lyömään viholliset helpommin ja rikkomaan ovia.
Sininen jauhe: Sudenraudat. Rayman saa käyttöönsä sudenraudat, joilla hän voi tarrautua erilaisiin koukkuihin.
Oranssi jauhe: Ohjusisku. Raymanin käsi muuttuu ohjukseksi, jota voi vapaasti ohjata. Tätä voimaa käyttäessä on melkein pakko pysyä purkin päällä, jos tahtoo oikeasti osua johonkin.
Keltainen jauhe: Kypäräkopteri. Raymanin päähän ilmestyy kypärä, josta putkathtaa minikopteri. Sillä voi lentää ylöspäin.
Tarina > Hahmot

Rayman: Päähenkilö ja pelattava hahmo. On ollut voittoisa kahdessa aikaisemmassa seikkailussa ja on nyt supertähti, vaikkei itse usein käyttäydykään niin. On tyypillisesti nukkumassa ja laiskottelemassa kavereidensa kanssa.
Globox: Raymanin erottamaton ystävä, joka on usein pelokas ja arka. Hänen rakkautensa luumumehuun on käsittämätön ja hän humaltuu usein sitä juodessaan. Hänen ainoa virheensä oli nielaista Hoodlumien johtaja André, joka piinaa häntä vatsasta käsin.
André: Hoodlumien johtaja ja muita lajitovereitaan huomattavasti älykkäämpi. Ainoa tavoite on olla maailman valtias. Hänen heikkouksiaan ovat kiivas luonne ja luumumehu.
Hoodlumit : Mustia, kärpäsen näköisiä olentoja, jotka kerivät eläinten villan kutoakseen niistä asut.
Tarina > Juoni

Peli alkaa Raymanin nukkuessa rauhallisesti metsässä Globoxin kanssa, kunnes pahansuopat Hoodlumit hyökkäävät metsään ja muuttavat metsän lumit mustiksi. Globox herää Murfyn saapuessa ja pakenee puuhun Raymanin vielä nukkuessa. Huomatessaan Hoodlumin lähestyvän, Globox yrittää pelastaa Raymanin kuitenkin vahingossa irrottaen tämän kädet. Murfy pelastaa Raymanin täpärästi Hoodlumeilta ja kaksikko pääsee turvaan.
Rayman löytää pian Globoxin, sekä saa kätensä takaisin. Pian paikalle ilmestyy Hoodlumien johtaja Andre joka säikäyttää Globoxin Keijujen luolaan. Rayman onnistuu tuhoamaan Andren Hoodlumin ruumiin, mutta itse Andre pakenee paikalta. Globox vahingossa syö Andren, ja Teensie-kuningas kehottaa Globoxin käymään tohtori Otto Psi:n luona. Otto ei pysty poistamaan Andren Globoxin sisältä ja ohjaa kaksikon toisen tohtorin Romeo Pattin luokse. Heidän epäonnekseen hänkään ei kykene poistamaan Andrea, mutta Romeo kertoo tohtori Art Rytuksen pystyvän siihen.
Rayman ja Globox joutuvat Knaarereiden temppeliin, jossa Globox kidnapataan. Rayman joutuu myöhemmin kaksin taisteluun Refluxin kanssa, joka on Knaarereista vahvin. Rayman kukistaa Refluxin ja Knaareiden johtaja antaa Raymanille uuden taidon, jolla hän pystyy muuttamaan mustat lumit takaisin punaiseksi. Rayman ja Globox löytävät viimeikin Artin ja kaikki tohtorit yhdessä onnistuvat poistamaan Andren, joskin tämä pääsee pakoon ja suuntaa Knaareiden temppeliin mustien lumien kanssa. Andre ja kukistettu Reflux päättävät liittoutua ja yrittävät päihittää Raymanin.
Rayman ja Globox suuntavat Hoodlumien päämajaan ja Rayman tuhoaa päägeneraattorin. Rayman löytää myöhemmin Refluxin, joka on yhdistynyt Andren kanssa ja samalla muuttanut ulkomuotoaan. Kaksintaistelun päätteeksi Rayman onnistuu yhdessä Globoxin kanssa tuhoamaan Refluxin ja Rayman muuttaa Andren takaisin punaiseksi lumiksi. Myös kaikki mustat lumit muuttuvat punaiseksi.
Globox suree Andren kohtaloa sillä Globox kiintyi tähän, vaikkakaan itse Andre ei pitänyt Globoxista. Tarinan lopussa yksi punaisesta lumeista muuttuu mustaksi joka osoittautui Andreksi.
Rudolf Baumgartner

Rudolf Baumgartner (1917–2002) oli sveitsiläinen viulisti ja kapellimestari, joka esitti erityisesti kamarimusiikkia. Hän opiskeli viulunsoittoa ensin Zürichin konservatoriossa Stefi Geryerin johdolla, ja sen jälkeen Pariisissa ja Wienissä. 1950-luvulla Baumbartner vaikutti Zürichissa, ja perusti sinne Zürichin Kamariorkesterin. Vuonna 1956 hän oli perustamassa Luzernin kamariorkesteria yhdessä Wolfgang Schneiderhanin kanssa. Hän johti Luzernin konservatoriota lähes kolmenkymmenen vuoden ajan, ja Luzernin musiikkijuhlia vuosina 1968–1980. Baumgartner vieraili useita kertoja Suomessa, esimerkiksi 1960- ja 1970-luvuilla Jyväskylän kesässä, jossa hän sekä johti festivaaliorkesteria että opetti Kesän mestarikursseilla.
Rudolf Brucci

Rudolf Brucci (30. maaliskuuta 1917 – 30. lokakuuta 2002) oli kroatialainen säveltäjä. Hän syntyi Zagrebissa ja oli naimisissa jugoslavialaisen oopperalaulaja Olga Bruccin kanssa.
Brucci aloitti musiikillisen uransa alttoviulistina. Muutettuaan Belgradiin hän aloitti kolmekymppisenä sävellyksenopintonsa Petar Bingulacin johdolla. Vuosina 1954–1955 hän täydensi opintojaan Wienissä Alfred Uhlin johdolla.
Brucci voitti vuonna 1965 sinfoniallaan Lesta Brysselissä Kuningatar Elisabetin musiikkikilpailun ensimmäisen palkinnon. Sinfonisten töiden lisäksi säveltäjän tuotantoon kuuluu mm. näyttämömusiikkia (oopperoita, baletteja) sekä kantaatti Vojvodina.
Brucci kuoli 85 vuoden ikäisenä Novi Sadissa, Vojvodinassa.
Košicen maraton

Košicessa maratonin kunniaksi pystytetty patsas
Košicen maraton (slovakiksi Medzinárodný maratón mieru, suom. Kansainvälinen rauhanmaraton) on vuosittain Slovakiassa Košicen kaupungissa järjestettävä maratonjuoksukilpailu. Se on Euroopan vanhin, sekä maailman kolmanneksi vanhin vuosittain yhtäjaksoisesti järjestetty maraton.
Historia

Idea Košicen maratonin perustamisesta syntyi kun košicelainen toimittaja Béla Braun (vaihtoi myöhemmin nimensä Vojtech Bukovskyksi) oli katsomassa Pariisin olympialaisia vuonna 1924. Ensimmäinen kisa järjestettiin jo saman vuoden lokakuussa, Tšekkoslovakian perustamisen kuudentena vuosipäivänä. Osallistujia oli tuolloin vain kahdeksan ja voittajaksi selviytyi košicelainen Karol Halla. Kilpailun ensimmäisinä vuosina se kansainvälistyi nopeasti ja nykyään virallinen 42,195 kilometrin matka otettiin käyttöön jo vuonna 1924.
1940- ja 50 luvuilla kilpailua dominoivat suomalaiset ja ruotsalaiset. Tähän aikaan se nousi osallistujamääriltään yhdeksi maailman suosituimmista. Usea maailman huippujuoksija, kuten Etiopian Abebe Bikila sekä Argentiinan Juan Carlos Zabala tekivät kilpailua tunnetuksi maailmalla. Maraton avattiin myös naisille vuonna 1980 ja vuonna 1989 vanha Seňan kylän kiertänyt reitti korvattiin uudella Košicen keskustaa kiertävällä reitillä.
Aiheesta muualla

Kisan viralliset kotisivut
Kuvia tai muita tiedostoja aiheesta Košicen maraton Wikimedia Commonsissa
Riihijärvi (Heinola)

| Riihijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°19′55″N, 25°57′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Kalliojärveen 
Järvinumero:  14.147.1.011
Mittaustietoja
Pinnankorkeus:  112,7 m  
Pituus:  530 m  
Leveys:  160 m  
Rantaviiva:  1,303 km  
Pinta-ala:  5,672 ha  
Saaria:  ei saaria 
 fiRiihijärvi 
Riihijärvi  on Päijät-Hämeessä Heinolassa Vainionkylän lähellä sijaitseva järvi.
Maantietoa

Järven pinta-ala on 5,7 hehtaaria, se on 550 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Järven vedenpinnan korkeus on 112,7 metriä mpy.
Ride (videopeli)

| Ride |
| --- | --- |

Kehittäjä:  Milestone
Julkaisija:  Milestone
Jakelija:  Steam, PlayStation Store ja Microsoft Store
Suunnittelija:  Irvin Zonca
Pelisarja:  Ride
Julkaistu:  EU 27. maaliskuuta 2015NA 6. lokakuuta 2015
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  Microsoft Windows, PlayStation 3, PlayStation 4, Xbox 360, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Ride on Milestonen kehittämä ja julkaisema moottoripyöräaiheinen ajopeli. Peli on julkaistu vuonna 2015 PlayStation 3:lle, PlayStation 4:lle, Xbox 360:lle, Xbox Onelle ja Microsoft Windowsille.
Pelattavuus

Peli sisältää erilaisia katupyöriä 1980-, 1990- ja 2000-luvulta aina 2014 vuoden puoleen väliin asti julkaistuja moottoripyöriä. Mukana on 113 moottoripyörää tunnetuilta valmistajilta Aprilia, Bimota, BMW, Ducati, EBR, Honda, Kawasaki, KTM, MV Agusta, Suzuki, Triumph ja Yamaha. Pelissä on myös neljätoista erilaista rataa, joista puolet on kuvitteellisia ratoja ja puolet aitoja kilparatoja.
Pelissä on seitsemän erilaista pelitilaa World Tour, Single Race, Championship, Time Trial, Track Day Challenge, Drag Race ja Endurance.
World Tourissa pelaaja ajaa kilpaa omalla kuljettajalla läpi erilaisia kilpailuja, joista hän saa lisää rahaa, joilla voi ostaa uusia moottoripyöriä, virittää moottoripyöriään ostamalla esimerkiksi parempia osia, kuten jarrulevyjä ja jousituksia, sekä ajovarusteita. Kilpailut vaihtelevat pyörien luokkien mukaan, kuten nakupyörille ja supersport pyörille on omia sarjoja, sekä historiallisille ja uudemmille superpyörille omia kilpailutehtäviä. Myös ratapyörille on omat kilpailut. Menestyksen myötä pelaajan kansainvälinen ranking sijoitus paranee.
Single Race on yksittäinen kilpailu, jossa pelaaja saa valita haluamansa radan ja moottoripyörän, jolla ajaa kilpaa. Kilpailijoita voi olla enimmillään 16.
Championship on 16 kuljettajan mestaruuskausi, jossa kilpaillaan vähintään kolmessa tai useammassa kilpailussa mestaruudesta.
Time Trial keskittyy pelkästään aikaa vastaan ajamiseen, jossa pelaaja yrittää rikkoa omia rataennätyksiä ja halutessaan kilpailla maailmalla muiden pelaajien ennätyksiä vastaan.
Track Day Challenge keskittyy pelkästään ohittamiseen, jossa pelaajan on ohitettava mahdollisimman monta kilpailijaa tiettyyn aikaan mennessä.
Drag Race on kiihdytysajoa, jossa tarkoituksena on kiihdyttää oikeaaikaisesti suoralla radalla ja ajaa maaliin voittajana mahdollisimman nopealla ajalla.
Endurance on kahden kuljettajan välinen taistelu, jossa molemmat ajavat kilpaa voitosta samalla pyörällä ja samalla pitkällä radalla.
Radat

| Rata | Variaatioita |
| --- | --- |
 Stelvio National Park: 2
 Sierra Nevada: 2
 North Wales: 3
 Kanto Temples: 3
 French Riviera: 2
 Milan: 3
 Miami: 3
 Imola: 2
 Sportsland SUGO: 2
 Donington Park: 3
 Road America: 2
 Magny-Cours: 1
 Circuito de Almería: 1
 Potrero de los Funes Circuit: 1
Jatko-osa ja spin-off

27. toukokuuta 2016 Milestone ilmoitti trailerin kanssa julkaisevansa jatko-osan Ride 2, jossa tulisi olemaan yli 200 moottoripyörää. Peli julkaistiin 7. lokakuuta 2016 Windowsille ja Xbox Onelle, kun Playstation 4:lle se julkaistiin 14. helmikuuta 2017.
Ennen jatko-osaa Milestone julkaisi 9. kesäkuuta 2016 spin-off-pelin Ducati: 90th Anniversary, joka keskittyy pelkästään Ducatin pyöriin aina 1950-luvulta 2015 vuoteen saakka. Mukana on myös ratakilpapyöriä MotoGP-sarjasta ja Superbiken maailmanmestaruussarjasta.
Aiheesta muualla

Ride MobyGamesissa (englanniksi)
Viralliset sivut (italiaksi) ja (englanniksi)
Reginald Rose

Reginald Rose (10. joulukuuta 1920 New York City, New York – 19. huhtikuuta 2002 Norwalk, Connecticut) oli yhdysvaltalainen televisio- ja elokuvakäsikirjoittaja.
Rose sai vuonna 1954 Emmy-palkinnon Twelve Angry Men -televisiosovituksen käsikirjoituksesta. Hän oli ehdolla Oscarin voittajaksi parhaan sovitetun käsikirjoituksen sarjassa vuonna 1957 elokuvalla Valamiesten ratkaisu (Twelve Angry Men).
Aiheesta muualla

Reginald Rose Internet Movie Databasessa. (englanniksi)
Robert Horne

| Mitalit> Maa:   Yhdistynyt kuningaskunta.Miesten kriketti. Olympialaiset  | Mitalit> Maa:   Yhdistynyt kuningaskunta.Miesten kriketti. Olympialaiset  | Mitalit> Maa:   Yhdistynyt kuningaskunta.Miesten kriketti. Olympialaiset  | Maa:   Yhdistynyt kuningaskunta> Miesten kriketti. |
| --- | --- | --- | --- |
|  Hopeaa | Pariisi 1900 | Kriketti |  |
Robert Horne oli brittiläinen kriketinpelaaja ja olympiamitalisti.
Horne pelasi Pariisin olympialaisissa 1900 ranskalaisessa Union des Sociétés Français de Sports Athletiques -joukkueessa, joka sai hopeaa. Vuonna 1910 hän oli Ranskan joukkueessa Brysselissä turnauksessa, johon osallistui neljä maata.
NFL:n varaustilaisuus 2022

NFL:n varaustilaisuus 2022 (engl. 2022 NFL Draft) on National Football Leaguen 87. varaustilaisuus. Varaustilaisuus pidettiin 28. – 30. huhtikuuta 2022 Las Vegasissa. Varaustilaisuuden ensimmäisenä pelaaja valittiin puolustuksen linjapelaaja Travon Walker, joka edusti yliopistotasolla Georgian yliopistoa. Hänet varasi varasi Jacksonville Jaguars.
Aikataulu ja televisiointi

Ensimmäinen varauskierros järjestettiin 28 huhtikuuta. 2. ja 3. kierros järjestettiin 29. huhtikuuta ja loput kierrokset 30. huhtikuuta. Televisiointioikeudet oli ABC:llä, ESPN:llä, NFL Networkilla.
Varaukset

Lähde:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| C | Sentteri |  | CB | Kulmapuolustaja |  | DB | Puolustuksen takakentän pelaaja |  | DE | Puolustuksen uloin linjamies |
| DL | Puolustuksen linjamies |  | DT | Puolustuksen sisempi linjamies |  | FB | Blokkaava keskushyökkääjä |  | FS | Takapuolustaja |
| G | Hyökkäyksen sisempi linjamies |  | HB | Keskushyökkääjä |  | K | Potkaisija |  | KR | Potkunpalauttaja |
| LB | Tukimies |  | LS | Aloitussyötön antaja |  | OT | Hyökkäyksen ulompi linjamies |  | OL | Hyökkäyksen linjamies |
| NT | Keskimmäinen puolustuksen linjamies |  | P | Lentopotkaisija |  | PR | Lentopotkunpalauttaja |  | QB | Pelinrakentaja |
| RB | Keskushyökkääjä |  | S | Takapuolustaja |  | SS | Takapuolustaja |  | TB | Keskushyökkääjä |
| TE | Sisempi laitahyökkääjä |  | WR | Laitahyökkääjä |  |   |   |  |   |   |
Varaukset > Menetetyt varausvuorot

New Orleans Saints menetti kuudennen kierroksen varausvuoron rikottuaan koronarajoituksia.
Tilastot > Yliopistoittain

10 eniten varauksia saanutta yliopistoa
| # | Yliopisto | Määrä |
| --- | --- | --- |
| 1. | Georgia | 15 |
| 2. | LSU | 10 |
| 3. | Cincinnati | 9 |
| 4. | Penn State | 8 |
| 5. | Alabama, Oklahoma | 7 |
| 7. | Baylor, Ohio State, Mississippi, UCLA | 6 |